Častna izjava

Izjavo podpiše oseba, ki je zakonito pooblaščena za sklepanje pravno zavezujočih obveznosti v imenu organizacije prijaviteljice. Po podpisu je izjavo treba skenirati in priložiti prijavnemu obrazcu.

Spodaj podpisani/-a (*oseba*) potrjujem, da:

1. so informacije v prijavnem obrazcu po moji najboljši vednosti pravilne;
2. je subjekt upravičen ter ima finančno in operativno sposobnost za dokončanje predlaganega ukrepa ali delovnega programa ALI se subjekt šteje za javni organ pod pogoji, določenimi v razpisu, in lahko na zahtevo predloži dokazila o tem statusu, in sicer: zagotavlja priložnosti za učenje in – bodisi (a) je bilo vsaj 50 % njegovih letnih prihodkov v zadnjih dveh letih prejetih iz javnih virov ali (b) ga nadzorujejo javni organi ali njihovi predstavniki;
3. imam pooblastilo svoje organizacije, da v njenem imenu podpisujem sporazume o dodelitvi nepovratnih sredstev Unije;
4. pri projektih na področju mladine so udeleženci v aktivnostih razvrščeni po starostnih omejitvah, določenih v Programu;

**I – SITUACIJE ZA IZKLJUČITEV**

1. izjavljam, da v primeru, da zaprošeni znesek nepovratnih sredstev presega 60 000 EUR, subjekt ni v kateri od naslednjih situacij:
2. je v stečaju, postopku zaradi insolventnosti ali postopku likvidacije, njegova sredstva upravlja upravitelj ali sodišče, ima dogovor z upniki, so njegove poslovne dejavnosti začasno ustavljene ali je v kakršni koli podobni situaciji, ki nastane zaradi podobnega postopka, določenega v zakonih in drugih predpisih na ravni EU ali nacionalni ravni;
3. je s pravnomočno sodbo ali pravnomočno upravno odločbo ugotovljeno, da krši svoje obveznosti v zvezi s plačevanjem davkov ali prispevkov za socialno varnost v skladu z veljavno zakonodajo;
4. je s pravnomočno sodbo ali pravnomočno upravno odločbo ugotovljeno, da je zagrešil hudo kršitev poklicnih pravil, s tem ko je kršil veljavne zakone in druge predpise ali etične standarde stroke, ki ji pripada, ali s tem, ko je ravnal krivdno, pri čemer to ravnanje vpliva na njegovo strokovno verodostojnost, če kaže na naklep ali hudo malomarnost, kar med drugim vključuje zlasti:
5. zavajanje z namenom goljufije ali iz malomarnosti pri dajanju informacij, ki se zahtevajo zaradi preverjanja odsotnosti razlogov za izključitev ali izpolnjevanja meril za upravičenost in izbor, ali pri izvajanju naročila, sporazuma ali sklepa o dodelitvi nepovratnih sredstvih;
6. sklepanje dogovorov z drugimi osebami z namenom izkrivljanja konkurence;
7. kršenje pravic intelektualne lastnine;
8. poskus vplivanja na postopek odločanja Komisije/agencije med postopkom dodeljevanja;
9. poskus pridobitve zaupnih informacij, zaradi katerih bi lahko imel neupravičeno prednost pri postopku dodeljevanja;
10. je s pravnomočno sodbo ugotovljeno, da je kriv naslednjega:
11. goljufije v smislu člena 3 Direktive (EU) 2017/1371 in člena 1 Konvencije o zaščiti finančnih interesov Evropskih skupnosti, pripravljene na podlagi Akta Sveta z dne 26. julija 1995;
12. korupcije, kot je opredeljena v členu 4(2) Direktive (EU) 2017/1371 ali členu 3 Konvencije o boju proti korupciji uradnikov Evropskih skupnosti ali uradnikov držav članic Evropske unije, pripravljene na podlagi Akta Sveta z dne 26. maja 1997, in ravnanja iz člena 2(1) Okvirnega sklepa Sveta 2003/568/PNZ ali korupcije, kot je opredeljena v veljavni zakonodaji;
13. ravnanja v povezavi s hudodelsko združbo, kot je navedeno v členu 2 Okvirnega Sklepa Sveta 2008/841/PNZ;
14. pranja denarja ali financiranja terorizma v smislu člena 1(3), (4) in (5) Direktive (EU) 2015/849 Evropskega parlamenta in Sveta;
15. terorističnih kaznivih dejanj oziroma kaznivih dejanj, povezanih s terorističnimi dejavnostmi, kot so opredeljena v členu 1 oziroma 3 Okvirnega sklepa Sveta 2002/475/PNZ, ali spodbujanja k storitvi takih kaznivih dejanj, pomoči ali podpore pri tem ali poskusa storitve takih kaznivih dejanj, kot je navedeno v členu 4 navedenega sklepa;
16. vpletenosti v delo otrok ali drugih kaznivih dejanj v zvezi s trgovino z ljudmi, kot so navedena v členu 2 Direktive 2011/36/EU Evropskega parlamenta in Sveta;
17. se izkaže, da je zelo pomanjkljivo izpolnjeval glavne obveznosti pri izvajanju naročila, sporazuma o dodelitvi nepovratnih sredstev ali sklepa o dodelitvi nepovratnih sredstev, financiranega iz proračuna Unije, kar je privedlo do predčasne odpovedi naročila ali uporabe pavšalnih odškodnin ali drugih pogodbenih kazni ali kar je odredbodajalec, OLAF ali Računsko sodišče odkrilo s svojimi pregledi, revizijami ali preiskavami;
18. je s pravnomočno sodbo ali pravnomočno upravno odločbo ugotovljeno, da je storil nepravilnost v smislu člena 1(2) Uredbe Sveta (ES, Euratom) št. 2988/95;
19. je s pravnomočno sodbo ali pravnomočno upravno odločbo ugotovljeno, da je ustanovil subjekt v drugi jurisdikciji z namenom, da bi se izognil davčnim, socialnim in drugim pravnim obveznostim, ki se uporabljajo v jurisdikciji, v kateri ima statutarni sedež, osrednjo upravo ali glavno poslovno enoto;
20. (*samo za pravne osebe ali subjekte brez pravne osebnosti*) je s pravnomočno sodbo ali pravnomočno upravno odločbo ugotovljeno, da je bil subjekt ustanovljen z namenom iz točke (g);
21. v situacijah iz točk (c) do (h) zgoraj za osebo veljajo:
22. dejstva, ugotovljena pri revizijah ali preiskavah, ki jih opravi Evropsko javno tožilstvo po svoji ustanovitvi, Računsko sodišče, Evropski urad za boj proti goljufijam ali notranji revizor, ali katerem koli drugem preverjanju, reviziji ali kontroli, opravljeni pod odgovornostjo odredbodajalca institucije EU, evropskega urada ali agencije ali organa EU;
23. nepravnomočne sodbe ali nepravnomočne upravne odločbe, ki lahko vključujejo disciplinske ukrepe, ki jih sprejme pristojni nadzorni organ, odgovoren za preverjanje, ali se uporabljajo standardi poklicne etike;
24. dejstva iz sklepov subjektov, ki so jim poverjene naloge izvrševanja proračuna EU;
25. informacije, ki jih posredujejo države članice, ki izvršujejo sredstva Unije;
26. sklepi Komisije v zvezi s kršitvijo konkurenčnega prava Unije ali sklepi nacionalnega pristojnega organa v zvezi s kršitvijo konkurenčnega prava Unije ali nacionalnega konkurenčnega prava ali
27. sklepi odredbodajalca institucije EU, evropskega urada ali agencije ali urada EU o izključitvi.

Če katera koli od zgornjih zahtev ni izpolnjena, v prilogi k tej izjavi navedite zadevno zahtevo in ime zadevne osebe s kratko obrazložitvijo. Razen v situacijah iz točke (d) navedite tudi ukrepe, sprejete za odpravo situacije za izključitev.

**II – PREDLOŽITEV DOKAZIL NA ZAHTEVO**

Nacionalna agencija lahko od katere koli osebe, za katero velja ta izjava, zahteva, da predloži informacije in ustrezna dokazila o kateri koli fizični ali pravni osebi, ki je članica upravnega, vodstvenega ali nadzornega organa, ali da predloži ustrezna dokazila o sami osebi.

Zahtevajo se lahko dokazila:

* za situacije, opisane v točkah (a), (c), (d),(f), (g) in (h), je treba predložiti izpisek iz sodnega registra novejšega datuma ali dokument novejšega datuma, ki ga izda sodni ali upravni organ države sedeža subjekta,
* za situacijo, opisano v točki (b), je treba predložiti potrdila novejšega datuma, ki jih izdajo pristojni organi zadevne države.

Osebi ni treba predložiti dokazil, če so ta že bila predložena za drug postopek oddaje javnega naročila za istega naročnika, pod pogojem da se stanje ni spremenilo, so dokumentarna dokazila še vedno veljavna in čas, ki je pretekel od datuma izdaje, ni daljši od enega leta.

**III – V PRIMERU ODOBRITVE TE VLOGE:**

Nacionalna agencija ima pravico objaviti ime in naslov organizacije, predmet nepovratnih sredstev ter dodeljeni znesek in stopnjo financiranja.

Organizacija in druge partnerske organizacije bodo na zahtevo sodelovale pri dejavnostih razširjanja in izkoriščanja, ki jih izvajajo nacionalne agencije, izvajalska agencija in/ali Evropska komisija, kjer se lahko zahteva tudi sodelovanje posameznih udeležencev.

Če bo oseba, za katero velja ta izjava, izbrana za dodelitev nepovratnih sredstev, se strinja s pogoji iz sporazuma ali sklepa o dodelitvi nepovratnih sredstev.

Če se navedene izjave ali predložene informacije, ki so pogoj za sodelovanje v tem postopku, izkažejo za neresnične, se osebi, za katero velja ta izjava, lahko zavrne sodelovanje v tem postopku in se ji naložijo upravne sankcije (izključitev).

Kraj:

Datum (dd-mm-llll)

Ime subjekta prijavitelja:

Naslov:

Identifikacijska številka za DDV [če je prijavitelj zavezanec za namene DDV]:

Ime zakonitega zastopnika:

Nacionalna identifikacijska številka podpisnika (če to zahteva nacionalna agencija):

Žig subjekta prijavitelja (če je primerno):

Podpis: